Mtaka cha mvunguni
Language: Swahili | Genre: Creative_writing

Mtaka cha mvunguni...

Lena alizaliwa katika familia ambayo ni maskini sana. Hawakuweza kumudu
maisha kabisa. Kwao walikuwa watoto wanane. Sita wa kike na saba wa
kiume. Baba yao alikuwa ameajiriwa katika kampuni moja maarufu sana,
jijini Nairobi. Mama yao alikuwa mfugaji wa kuku, kiasi tu. Kwa akina
Lena. Wakati huo maisha hayakuwa mabaya vile. Angalau wangekula chapati
mwezini mara moja. Nguo nazo hazikuwa mbaya. Angalau walipendeza.

Lena alikuwa kifungua mimba. Alikuwa kidato cha nne sasa. Ilikuwa
imesalia miezi mitatu pekee. Kisha wafanye mtihani wao wa kitaifa. Lena
alijikakamua sana, ili apite. Alitamani sana kuwasaida wazazi wake. Pia
kaka na dada zake. Ndoto yake ilikuwa ni kuwa Daktari. Daktari wa
magonjwa hasa saratani.

Lena anakumbuka vizuri sana. Anakumbuka maneno ya babu yake . Babu yake
aliitwa Simon. Bwana Simon alimpenda sana Lena kwa sababu Lena alikuwa
msichana mwenye nidhamu. Babu Simon aliwahi kumwambia Lena kwamba, akiwa
mkubwa asome awe daktari, ili aje amtibu pindi tu auguapo. Haya yakawa
maagano baina yao. Mtu na babu yake. Wakati huo Lena alikuwa na umri wa
miaka kumi na mbili. Tuseme tu aliyakubali maneno ya babu ili
kufurahisha tu. Kwani alidhani utani wa kawaida tu .

Sasa Lena yupo kidato cha nne. Ndoto yake ya udaktari haioni tena. Kwani
masomo ya sayansi yalikuwa yakimlemea sana. Alipenda kiswahili sana
kuliko chochote kile. Lena alianza kujiona kwamba huenda atakuwa
mtangazaji. Aliwapenda walitangaza runingani kwa ufasaha. Alisema kwamba
siku moja ni yeye atakuwa hapo. Aliendelea kutia bidii za mchwa. Ili
ndoto yake isipotee.

Shuleni Lena alikuwa na rafiki yake wa chanda na pete. Aliitwa Penina.
Walikuwa kama Dada. Walimu walishindwa kuwatofautisha. Kwani walitembea
pamoja kila wakati. Walikula pamoja. Walisoma pamoja. Na hata mtindo wao
wa kuandika ulifanana. Lo! Ya Mungu ni mengi. Wawili hawa walikutana tu
siku ya kwanza wakijiiunga na shule ya upili. Hakuna alijua kwamba
urafiki wao ungedumu kiasi hicho.

Baada ya Lena kumaliza shule ya upili na kujiunga na chuo kikuu. Kwa
bahati mbaya babake, aliachishwa kazi. Korona ilipoanza kulizuka tatizo
la pesa. Na wakurugenzi wengi wakaona ni vyema wapunguze wafanyakazi.
Kwa bahati mbaya akawa miongoni mwao. Mamake Lena aliona ni kama
wamefika mwisho. Alibaki na maswali sana. Kuhusu jinsi watoto
wangesoma,kula kuoga, mavazi n.k.

Lena aliitwa katika chuo kikuu cha Embu. Aliitwa kufanya shahada ya
ualimu. Kwa Lena ualimu hakuwa na tatizo. Bora tu atakuwa mwalimu wa
Kiswahili. Kila wakati alimuhimiza mama kwamba Mungu atafungua milango.
Kwani Mola ndiye ajuaye kila kitu. Wazidi kupambana huku wakiamini.
Alizidi kumwambia mamake kwamba yote yanawezekana.

Ilipofika septemba. Mungu alivyo wa miujiza. Alifungua milango ya fedha.
Babake Lena aliitwa kupewa fidia katika kampuni. Alipewa laki moja.
Angalau hiz zingegharamia mengi. Walilipa kila kitu. Kilichobaki
kilikuwa ni Lena kusoma tu. Kwa kutambua maisha yalivyo magumu. Lena
alisoma kwa bidii. Hakuruhusu michezo ya kipuzi imwingie. Alihakikisha
kwamba amewahepa marafiki bandia. Ikibidi, atembee peke yake. Kwani Lena
alifahamu kwamba chuo kikuu kina mambo mengi sana.

Wadogo wake waliendelea kukuwa na kusoma. Karo sasa ilibaki Kuwa mzigo
kwa wazazi. Wazazi ambao sasa wanafanya tu vibarua ili wapate chakula.
Maisha sasa yalikuwa yamebadilika. Watoto nao walielewa vyema. Na
wakatia bidii masomoni. Wazazi wao waliwashauri kila wakati kwamba mtaka
cha mvunguni sharti ainame.

Lena akiwa chuoni, mara nyingi alilala njaa. Tena bila chochote tumboni.
Hakuwa na wakumweleza. Angefanya nini?. Wakati mwingine viatu
vilitoboka. Vilijaa vumbi na hata kuraruka. Hapakuwepo wakujali. Wakati
mwingine aliyatunga mashairi kueleza maisha yake yalivyo.

Wakati mwingine aliyaandika mashairi hayo kwa nia ya kuwafikia watakao
msaidia. Wat kama wahadhiri lakini hakupata usaidizi wowote. Hali
ikibidi. Alibisha hodi kwa vyumba vya ushauri nasaha. Siku moja alibisha
katika chumba cha Dkt Kinoti. Alimweleza wazi alichokuwa akipitia. Kwa
bahati nzuri alishauriwa hadi mwenyewe akifurahia. Aliona kwamba ipo
siku yatakwisha. Hadi aliandika shairi lenye mada "ipo siku yatakwisha".

Alipofika mwaka wa tatu. Aliona ni vyema ashirikiane na rafiki yake.
Walipanga nyumba na kuishi pamoja ili wasaidiane . Kwa miezi ya kwanza
miwili. Maisha yalikuwa mazuri sana. Lakini baadaye mambo yakibadilika.
Pesa zilianza Kuwa shida tena. Chakula hakuna. Mavazi aliyokuwa nayo
tangu mwaka wa kwanza, ndio aliyokuwa bado tu nayo. Maskini afanyeje?.
Alitambua kwamba kwa Mungu pekee, ndiko kwenye amani. Alikosa furaha ya
maisha. Akiwahutubia wazazi wake sana. Hakutaka kuwapigia simu. Ilhali
alielewa kabisa hali ilivyokuwa nyumbani.

Njaa kwao wakawa marafiki. Kodi ndiyo pekee iliyoleta utata. Kwani
mpangaji wao hakuelewa kabisa. Alisisitiza kila wakati kwamba anahitaji
kodi. Karo ya shule pia alikuwa ameongezewa faini ya elfu tatu juu . Kwa
kuchelewa kulipa karo kwa muda unaostahili. Lena alijipata katika bahari
ya madeni . Si fuliza. Si Mshwari. Si okoa jahazi. Si Tala. Kwa marafiki
pia alikuwa amejaza madeni, chungu nzima.

Mungu naye akawa mwaminifu kwa maisha yake yote . Alimwezesha akamaliza.
Na baadaye akaajiriwa huku akiendelea kusoma. Alifanya uzamifu na
baadaye akawa mhadhiri maarufu sana. Aliweza kufaulu na akajitwika
jukumu la kuwalea dada na kaka zake na familia kwa jumla. Lena alifahamu
kwamba njia tu ya kusaidia familia yake ilikuwa ni kusoma. Ndio maana
methali inasema mtaka cha mvunguni sharti ainame.